
Партньорски проект, 
иницииран от  Интеракт клуб Златоград

С тази покана се обръщаме  към Вас с предложение за сътрудничество в реализацията на партньорския ни проект. Бихме се радвали, ако Вие и организацията, която представлявате харесате идеята ни и ни изразите подкрепата си с една от възможностите за участие в него.
Организатори: 
Проектът е идея на Интеракт клуб „Златоград”. Подпомогнат  е от Община Златоград, Ротари Клуб „Златоград-Неделино” и Лайънс Клуб „Златоград-Смолян”.
Идея и цели на проекта:
„Как да заменим непотребното с нещо полезно?” Концепцията на проекта се крепи на няколко идеи. Първата е, да оползотворим ненужната Ви хартия и пластмаса, а със средствата от тях – да закупим фитнес уреди за открито, които ще поставим на стадиона и така ще осигурим на всички активни хора в Златоград по-добра среда за спорт и занимания през свободното им време. Втората проектна идея е с това си действие всички ние да помогнем частично за намаляване  главоломното изсичане на горите с цел производство на хартия. Както знаете :  с всеки 18 килограма рециклирана хартия спасяваме живота на едно дърво. Както и да намалим разхищението на нефт, нужно за производството на пластмаса. 
А целта към, която сме се устремили, е да съберем поне 3450 лв за закупуването на уредите.

Как да се включите?
Като съберете хартия и пластмаси и се свържете с  нас на контактните телефони, за да  я предвижим до пункта за разделно събиране;
Ако дейността Ви не предполага наличие на рециклируеми отпадъци, може да популяризирате кампанията или  да се включите в осигуряване  на недостигащите средства;
Като съдействате с доброволен труд за изграждане на площадката и монтиране на съоръженията;
Като стимулирате вашите служители да  пазят и ползват спортните уреди;  
В заключение : 
Бих казал, че това според нас е един социално ангажиран и важен проект както за град Златоград,така и за подрастващите младежи. Надявам се чрез  площадката за фитнес на открито наистина да успеем да променим средата, в която ние растем и се развиваме и да помогнем природата да бъде една идея по-чиста и уютна за нас и поколенията след нас ! 
С уважение,                                   Александър Големилов, 	Президент 2015-2016г.

